Nii ametlikku pealkirja ei olegi vist siin veebipäevikus veel olnud aga lühidalt asja kokku võttes tähendab see seda, et osalesin 16.-19. septembril Kaunases, Leedus (jään endiselt seisukohale, et tegemist on ainsa riigiga Euroopas kus, nende kohtade põhjal otsustades kuhu mina sattunud olen, hommikul üles ärgates ja  aknast välja vaadates on kohe tunda, et sa oled Leedus) BSSSC aastakonverensil ja sellele eelnenud noortekonverentsil. Põhiteemadeks oli sellel aastal loomulikult Euroopa Liidu Läänemere strateegia ja kõik sellega kaasnev.    Pikka juttu ei hakkagi rääkima. Kõik konverentsi materjalid ja osalejate nimekirjad on leitavad siit ja noorteürituse materjalid siit.    Eraldi tuleb muidugi esile tuua BSSSC juhatuse resolutsiooni (leiab PDFina  siit), mille noori puudutavate osade kohta tegin veel Kaunases toimunud BSSSC juhatuse koosolekul mitmeid parandusettepanekuid mida kõiki on arvestatud. Näiteks otsustasime taaskord astuda sammu edasi ja töötada selle nimel, et kõigis BSSSC töögruppides oleks edaspidi noortevõrgustiku esindatus olemas ning noored on ka ära mainitud ühe võtmevaldkonnana.